hotchpotch/miracl-hf-unified huggingface dataset:
भारत की सम्मान प्रणाली
भारत की सम्मान प्रणाली, भारतीय गणराज्य द्वारा दिए जाने वाले सम्मानों हेतु प्रयोग की जाने वाली प्रणाली है। निन्मलिखित अनेक प्रकार के पुरस्कार/ सम्मान हैं जो अलग-अलग भिन्न कारणों व परिस्थितियों के अनुसार दिए जाते हैं। भारत रत्न, परम वीर चक्र, पद्म सम्‍मान, शौर्य चक्र, अशोक चक्र इनमें से प्रमुख हैं।
भारत रत्न देश का सर्वोच्च नागरिक पुरस्कार हैं। इसे 1954 में स्थापित किया गया था। जाति, व्यवसाय, पद, लिंग या धर्म के भेद के बिना कोई भी व्यक्ति इस पुरस्कार के लिए पात्र है। यह मानव सेवा के किसी भी क्षेत्र में असाधारण सेवा या उच्चतम क्रम के प्रदर्शन के लिए सम्मानित किया जाता है। पुरस्कार प्रदान करने पर, प्राप्तकर्ता को राष्ट्रपति द्वारा हस्ताक्षरित एक "सनद" (प्रमाणपत्र) और एक पदक मिलता है।
पद्म पुरस्कार वर्ष 1954 में स्थापित किए गए थे। 1977 से 1980 और 1993 से 1997 के दौरान संक्षिप्त व्यवधानों को छोड़कर, हर साल गणतंत्र दिवस पर इन पुरस्कारों की घोषणा की गई है। पुरस्कार तीन श्रेणियों में दिया जाता है, अर्थात: महत्व के घटते क्रम में पद्म विभूषण, पद्म भूषण और पद्म श्री।11 जुलाई 2019 से, भारतीय सेना शहीद सैन्यकर्मियों के करीबी रिश्तेदारों को युद्ध स्मारक और अंतिम संस्कार में श्रद्धांजलि समारोह में भाग लेने के दौरान छाती के दाईं ओर अपने पदक पहनने की अनुमति देती है।
बड़ी झील
बड़ी झील एक झील है जो भारत के राजस्थान राज्य के उदयपुर ज़िले में स्थित है। यह एक ताजे पानी की झील है इस झील का निर्माण महाराणा राज सिंह ने बड़ी गाँव से लगभग १२ किलोमीटर दूर (१६५२-१६८०) में करवाया था ,पहले इसका नाम जियान सागर रखा था जो बाद में इनकी माता ने बदलकर बड़ी झील रख दिया था। यह झील लगभग १५५ किलोमीटर को घेरी हुई है जबकि यह लगभग १८० मीटर लंबी और १८ मीटर चौड़ी है इसमें तीन छतरियाँ भी हैं। १९७३ के अकाल के इसी झील के द्वारा उदयपुर के लोगों तक पानी पहुँचाया जाता था। इस झील पर पहुँचने के लिए उदयपुर सीधे ही बहुत बसें मिलती है।
क्रॉस नदी
क्रॉस नदी (Cross River), जो ओयोनो नदी (Oyono River) भी कहलाती है, दक्षिणपूर्वी नाइजीरिया की मुख्य नदी है, जिसके नाम पर उस देश के क्रॉस रिवर राज्य का नाम भी पड़ा है। यह पड़ोसी देश कैमरून में मान्यू नदी (Manyu River) के नाम से उत्पन्न होती है।
हालांकि अन्य अफ़्रीकी नदियों की तुलना में यह बहुत लम्बी नहीं है, इसके जलसम्भर क्षेत्र में बहुत वर्षा पड़ने के कारण यह एक चौड़ी नदी है। अपने अन्तिम ८० किमी मार्ग में यह दलदली जंगल से निकलती हुई कई धाराओं में कालाबार नदी के साथ संगम करते हुए एक बड़ा नदीमुख (डेल्टा) क्षेत्र बनाती है, जो समुद्र से दूर एक स्थलरुद्ध क्षेत्र में होने के लिए उल्लेखनीय है (नदीमुख आमतौर पर सागरीय तटों के किनारे बनाते हैं)। यह नदीमुख पश्चिमी किनारे पर ओरोन शहर और पूर्वी किनारे पर कालाबार शहर के बीच स्थित, २० किमी चौड़ा और ५० किमी लम्बा है और अटलांटिक महासागर से ३० किमी से अधिक दूर है। यहाँ यह एक ज्वारनदीमुख (एस्चुएरी) बनती है जिसमें क्षेत्र की अन्य छोटी नदियाँ भी विलय हो जाती हैं। यह ज्वारनदीमुख २४ किमी चौड़ा है और इसका पूर्वी किनारा कैमरून में है।
केच ज़िला
केच () पाकिस्तान के बलोचिस्तान प्रान्त का एक ज़िला है।
केच ज़िले में तीन तहसीलें आती हैं:
मध्य मकरान पर्वतमाला
मध्य मकरान पर्वतमाला (Central Makran Range) पाकिस्तान के बलोचिस्तान प्रान्त के दक्षिणपश्चिमी भाग के मकरान क्षेत्र में स्थित एक पर्वतमाला है।
मकरान क्षेत्र में तीन पर्वत शृंख्लाएँ हैं, जिनमें से यह एक है:
इस शृंख्ला में दश्त नदी पर मिरानी बाँध बना हुआ है, जिसके पीछे के सरोवर से कई नहरें कृषि के लिए पानी वितरण करती हैं।
पर्वतमाला की पहाड़ियाँ अधिकतर चूना पत्थर और बलुआ पत्थर की बनी हुई हैं। पहाड़ियों का जन्म आज से करोड़ो वर्ष पूर्व भारतीय प्लेट के यूरेशियाई प्लेट से हुए टकराव के कारण हुआ।
सैंडफोर्ड फ्लेमिंग
सर सैंडफोर्ड फ्लेमिंग (Sir Sandford Fleming), (7 जनवरी, 1827 - 22 जुलाई, 1915) एक ब्रिटिश कनाडाई इंजीनियर और आविष्कारक थे। ग्रेट ब्रिटेन के स्कॉटलैंड, में जन्मे और पले बढ़े फ्लेमिंग ने 18 वर्ष की उम्र में औपनिवेशिक कनाडा में प्रवास किया। उन्होंने दुनिया भर में मानक समय क्षेत्रों का प्रस्ताव दिया, कनाडा के पहले डाक टिकट को डिजाइन किया, सर्वेक्षण और नक्शा बनाने के क्षेत्र में विशाल कार्य किया, अंतरौपनिवेशिक रेलवे तथा कनाडा प्रशांत रेलवे के अधिकतर हिस्से का इंजीनियरी कार्य किया और कनाडा की रॉयल सोसाइटी के संस्थापक सदस्य और रॉयल कैनेडियन इंस्टीट्यूट ऑफ टोरंटो जो कि एक विज्ञान संगठन है, के संस्थापक थे।
मानक समय
मानक समय (standard time) वह समय है, जो किसी देश या विस्तृत भू-भाग के लोगों के व्यवहार के लिये स्वीकृत होता है। यह उस देश के स्वीकृत मानक याम्योत्तर के लिये स्थानीय माध्य समय होता है। हमारे अपने स्थानों के समय 'स्थानीय समय' कहलाते हैं। इनसे हमारी समय संबंधी स्थानीय आवश्यकता तो पूर्ण हो जाती है, किंतु ये अन्य स्थानों के लिये उपयोगी नहीं होते। इसीलिये 'मानक समय' की आवश्यकता पड़ती है।
नीमच माता मन्दिर
नीमच माता का मन्दिर एक भारतीय हिन्दू देवी का मन्दिर है जो राजस्थान के उदयपुर ज़िले में स्थित है। यह एक हरी भरी पहाड़ी पर स्थित है उस पहाड़ी को देवाली (Dey-vaa-lee) के नाम से जाना जाता है। नीमच माता के मन्दिर में देवी की मूर्ती एक पत्थर की बनी हुई है।
यह मन्दिर . पर स्थित है।
इच्छा मृत्यु रोलर कोस्टर
इच्छा मृत्यु रोलर कोस्टर (अंग्रेजी: Euthanasia Coaster) एक स्टील रोलर कोस्टर का कांसेप्ट है, जिसे अपनी सवारियों को मारने के लिए डिजाईन किया गया है। 2010 में रॉयल कॉलेज ऑफ़ आर्ट, लन्दन के पीएचडी प्रत्याशी "जूलीजोनस अर्बोनस" ने इसका स्केल मॉडल तैयार किया था।
द्वेष घर
द्वेष घर (अंग्रेजी: Spite house) एक प्रकार का घर है, जो अपने पड़ोसी को परेशान करने या उसे चिढ़ाने के लिए बनाया या मॉडिफाई किया जाता है। इस प्रकार के घर प्रायः पड़ोसी की धूप रोकने, या उसके जाने का रास्ता रोकने या उसके घर से दिखने वाले नज़ारे को अवरोधित करने जैसे कार्य करते हैं। इन घरों के आकार प्रायः अजीब होते हैं।
व्लादिमीर देमीखोव
व्लादिमीर पेत्रोविच देमीखोव (रूसी: Влади́мир Петро́вич Де́михов; जुलाई 18, 1916 – नवम्बर 22, 1998) एक सोवियत वैज्ञानिक और ऑर्गन ट्रांसप्लांट विशेषग्य थे। इन्होंने जानवरों में ह्रदय और फेफड़ों के ट्रांसप्लांट किये। ये कुत्ते से सिर के ट्रांसप्लांट के लिए विशेषकर जाने जाते हैं।
डेविड हान
डेविड चार्ल्स हान (अंग्रेजी:David Charles Hahn, अक्टूबर 30, 1976 – सितम्बर 27, 2016) जिसे कभी-कभी "रेडियोएक्टिव बॉय स्काउट" या "न्यूलियर बॉय स्काउट" भी कहा जाता है, एक अमेरिकन था जिसने 1994 के दौरान 17 साल की उम्र में एक घरेलु ब्रीडर रीएक्टर बनाने का प्रयास किया। यह बॉय स्काउट ऑफ़ अमेरिका में एक स्काउट था, इसने अपने एक्सपेरीमेंट अपने पिछवाड़े बनी झोपड़ी में किये। हालांकी इसका रिएक्टर कभी भी क्रिटिकल मास पर नहीं पहुंचा। कुछ समय बाद पुलिस को भी इस बात की जानकारी हो गयी , इसके घर को पर्यावरण संरक्षण एजेंसी द्वारा साफ़ किया गया और इसकी लैब को नष्ट कर दिया गया।
श्री दलदा मालीगाव
श्री दलदा मालीगाव (सिंहला: ශ්‍රී දළදා මාළිගාව) या पवित्र दंत अवशेष का मंदिर, श्रीलंका के शहर कैंडी में स्थित एक बौद्ध मंदिर है। कैंडी की पूर्व राजशाही के शाही महल परिसर में स्थित इस मंदिर में महात्मा बुद्ध के दांत रखे गये हैं। प्राचीन काल से ही इन पवित्र अवशेषों ने स्थानीय राजनीति में एक महत्वपूर्ण भूमिका निभाई है, क्योंकि यह माना जाता है कि यह अवशेष जिसके भी पास होते हैं वही इस देश पर शासन करता है। कैंडी श्रीलंका के राजाओं की अंतिम राजधानी थी और मुख्य रूप से इस मंदिर की वजह से यूनेस्को द्वारा इसे एक विश्व विरासत स्थल घोषित किया गया है।
मालवत्ते और असगिरिया नामक दो बौद्ध संप्रदाय के भिक्षुक इस मंदिर के भीतरी कक्ष में दैनिक रूप पूजा का आयोजन करते हैं। पूजा का आयोजन दिन में तीन बार क्रमश: सुबह, दोपहर और शाम को किया जाता है। प्रत्येक बुधवार को इन पवित्र अवशेषों को सुगंधित फूल मानुमुरा मंगलया से बने सुगंधित पानी से प्रतीकात्मक स्नान कराया जाता है। तत्पश्चात इस पवित्र जल को जिसे चंगाई की शक्तियों से युक्त माना जाता है को श्रद्धालुओं में प्रसाद के रूप में वितरित किया जाता है।
तमिल ईलम के लिबरेशन टाइगर्स द्वारा किए गये बम विस्फोटों ने इस मंदिर को 1998 में बहुत क्षति पहुँचाई थी लेकिन हर बार इसकी मरम्मत कर इसे इसका मूल स्वरूप प्रदान कर दिया गया।
महेंद्र सिंह मेवाड़
महाराणा महेंद्र सिंह मेवाड़ (जन्म २४ फरवरी १९४१) एक भारतीय राजनीतिज्ञ है जो मेवाड़ से संबधित है इस कारण इनको महाराणा भी माना जाता है। इन्होंने चित्तौड़गढ़ से लोकसभा के चुनाव लड़ा था जिसमें १९०००० वोटों से जीत मिली थी।
महाराणा महेंद्र सिंह जी ने लोकसभा चुनाव चित्तौड़ से कौनसी पार्टी से लडा था
दूध तलाई झील
दूध तलाई झील जो कि एक झील या छोटा तालाब है जो भारतीय राज्य राजस्थान के उदयपुर ज़िले में स्थित है यह महाराणा फ़तेह सिंह के निवास स्थान शिव पैलेस और पिछोला झील के निकट स्थित है। यह झील महाराणा प्रताप हवाई अड्डा से लगभग २४ किलोमीटर की दूरी पर स्थित है जबकि उदयपुर सिटी रेलवे स्टेशन और उदयपुर सिटी बस डिपो से मात्र ४ किलोमीटर की दूरी पर स्थित है।
इस झील तक पहुँचने के लिए बाहर से कई ट्रेनें आती रहती है जो उदयपुर सिटी रेलवे स्टेशन पर रुकती है जबकि महाराणा प्रताप हवाई अड्डा भी है तो लोग हवाई जहाज द्वारा भी पहुँचते हैं।
माणिक्य लाल वर्मा उद्यान जो (दूध तलाई उद्यान) के नाम से जाना जाता है जो पिछोला झील और दूध तलाई झील की शोभा बढ़ाते हैं। इसका निर्माण उदयपुर नगर परिषद ने सन १९९५ में करवाया था। यहां उद्यान तक पहुँचने तक सीढियां भी बनाई गयी है ताकि सरलता से पहुंचा जा सके साथ ही सबसे ऊपर करणी माता का मन्दिर भी है जिसमें करणी माता की मूर्ती भी है।
इनके अलावा यहां एक छोटा उद्यान पार्क भी है जो पंडित दीन दयाल उद्यान पार्क नाम से जाना जाता है इसकी देख रेख अर्बन इम्प्रूवमेंट ट्रस्ट ,उदयपुर करता है।
यहाँ पर एक रस्सी का मार्ग भी है जो पंडित दीन दयाल उद्यान पार्क के शीर्ष भाग पर स्थित है यह लगभग ५०० मीटर ऊंचा है। यह मोनो केबल का बनाया गया जिसपर महज ४ मिनट की सवारी की जाती है और पूरे शहर को ऊपर से अच्छे से देख सकते हैं।
पंजाब विधानसभा चुनाव, 2017
पंजाब विधानसभा चुनाव, 2017 4 फरवरी 2017 को पंजाब विधानसभा के 117 सीटों के लिये हुआ। परिणामों की घोषणा 11 मार्च 2017 को हुई। पंजाब विधानसभा चुनाव के लिए मतदाता मतदान 78.6% है।
परिणाम 11 मार्च 2017 को घोषित किया गया। Summary of the Punjab Legislative Assembly election, 2017 result ! style="background-color:#E9E9E9;text-align:left;" width=225 |पार्टी ! style="background-color:#E9E9E9;text-align:right;" |सीट से लड़ा ! style="background-color:#E9E9E9;text-align:right;" |सीट जीते ! style="background-color:#E9E9E9;text-align:right;" |सीट बदलीं ! style="background-color:#E9E9E9;text-align:right;" |वोट शेयर ! style="background-color:#E9E9E9;text-align:right;" |स्विंग
२०१२ विधानसभा चुनाव
२०१२ में विधानसभा चुनाव इन राज्यों में हुए- पंजाब, उत्तराखण्ड, उत्तर प्रदेश।
उत्तराखण्ड विधानसभा चुनावों के परिणाम ६ मार्च २०१२ को घोषित किए गए। चुनाव परिणाम इस प्रकार रहा:
उत्तर प्रदेश विधानसभा के सोलहवें चुनावों में समाजवादी पार्टी ने बहुजन समाज पार्टी को हराते हुए पूर्ण बहुमत प्राप्त किया। चुनावों के बाद अखिलेश यादव के नेतृत्व में समाजवादी पार्टी ने सरकार बनायी।
२०१७ विधानसभा चुनाव
२०१७ में विधानसभा चुनाव इन राज्यों में होने हैं- उत्तराखण्ड, उत्तर प्रदेश, पंजाब
झू झू
झू झू एक चीनी फिल्म अभिनेत्री और गायिका हैं। इन्होंने 2011 में अभिनय की शुरुआत की थी।
झू का जन्म एक सैनिक के परिवार में 19 जुलाई 1984 को बीजिंग में हुआ था। इनके पिता झू हनबिन (सरलीकृत चीनी: 朱汉斌, पारंपरिक चीनी: 朱漢斌), एक व्यापारी हैं और इनके दादा झू क्षुझी सेना में थे। इन्होंने तीन वर्ष की आयु में पियानो बजाना सीखा और बाद में बीजिंग तकनीकी और व्यापार विश्वविद्यालय से स्नातक की उपाधि प्राप्त की।
झू ने 2005 में एमटीवी चीन के एक संगीत कार्यक्रम में हिस्सा लिया, जो चीन में एक घरेलू एमटीवी नेटवर्क है। इसके बाद झू ने बीजिंग के एक स्थानीय गायकी प्रतियोगिता में हिस्सा लिया। इसके बाद वे राष्ट्रीय स्तर पर तीसरे स्थान में पहुँच गई।
पैट्सी हेंड्रेन
इलियास हेनरी हेंड्रेन जिन्हें पैट्सी हेंड्रेन के रूप में जाना जाता है (5 फरवरी 1889 - 4 अक्तूबर 1962), अंग्रेज क्रिकेटर थे। इंग्लैंड क्रिकेट टीम के लिये उन्होंने 1920 से 1935 तक 51 टेस्ट में 47.63 की औसत से 3525 रन बनाए। प्रथम श्रेणी क्रिकेट में वो मिडलसेक्स की तरफ से 1907 से लेकर 1937 तक खेले जिसमें उन्होंने 833 मैचों में 170 शतक के साथ 57611 रन बनाए। वो उन चुनिंदा बल्लेबाजों में से एक है जिन्होंने 100 शतक या उससे ज्यादा प्रथम श्रेणी क्रिकेट में बनाए हैं।
गोवा विधानसभा चुनाव, 2017
गोवा विधानसभा चुनाव, 2017 4 फरवरी 2017 को गोवा विधानसभा के 40 सदस्यों के चुनाव के लिये हुए। भूतपूर्व विधानसभा का कार्यकाल 18 मार्च 2017 को समाप्त हुआ। 11 मार्च 2017 को चुनाव का परिणाम घोषित हुआ। 2017 के चुनावों में पूरे गोवा राज्य में वोटर वैरिफायबल पेपर ऑडिट ट्रेल (वीवीपैट) युक्त ईवीएम का इस्तेमाल किया गया था, जो पहली बार भारत में एक पूरे राज्य में वीवीपीएटी के कार्यान्वयन को देखा गया।
विधानसभा के सभी 40 निर्वाचन क्षेत्रों के लिये 4 फरवरी 2017 को एकमात्र चरण में चुनाव हुए।
गोवा विधानसभा चुनाव, 2017 के परिणाम का सारांश
मणिपुर विधानसभा चुनाव, 2017
मणिपुर विधानसभा चुनाव, 2017 4 मार्च 2017 और 8 मार्च 2017 को मणिपुर विधानसभा के 60 सदस्यों को चुनने के लिये हुआ। परिणाम 11 मार्च 2017 को घोषित हुए। वर्तमान विधानसभा का कार्यकाल 18 मार्च 2017 को समाप्त होगा।
मणिपुर विधानसभा चुनाव, 2017 के परिणाम 15 मार्च 2017 को एन बीरेन सिंह ने नेशनल पीपुल्स पार्टी, नागा पीपुल्स फ्रंट, लोक जनशक्ति पार्टी और तृणमूल कांग्रेस के साथ मिलकर राज्य में भाजपा की पहली बार सरकार बनायी तथा मुख्यमंत्री बने।
फिल मीड
फिल मीड (पूरा नाम चार्ल्स फिलिप मीड; , 9 मार्च 1887 - 26 मार्च 1958) अंग्रेज क्रिकेटर थे जिन्होंने इंग्लैंड क्रिकेट टीम के लिये 17 टेस्ट मैचों में 4 शतक की बदौलत 1185 रन बनाए। हैम्पशायर के लिये उन्होंने 55,061 रन बनाए जो कि किसी भी एक टीम के लिये बनाए गए सबसे ज्यादा रन हैं। उन्होंने 41 की उम्र में अपना आखिरी टेस्ट खेला। बाद के जीवन में वो दृष्टिहीन हो गए थे और 1958 में उनकी मृत्यु हो गई।
ओरछा किला
ओरछा किला भारत के मध्य प्रदेश राज्य के ओरछा नामक स्थान पर बना एक किला है। इसका निर्माण सोलहवीं सदी में राजा रुद्र प्रताप सिंह ने शुरू करवाया था।
यह मध्य प्रदेश के निवाड़ी जिले में स्थित है। यह बेतवा नदी और जामनी नदी के संगम से एक छोटा सा द्वीप बना है। इसके पूर्वी भाग में बाजार से शहर में आने के लिए ग्रेनाइट पत्थर से पुल बनाया गया है।
निवाड़ी नगर से लगभग 27 किलोमीटर दूर ओरछा नगर स्थित है। इस नगर से 15 किलोमीटर दूरी पर झाँसी स्थित है।
इस किले का निर्माण वर्ष 1501 में राजा रुद्र प्रताप सिंह ने कराया था। इस किले के अन्दर भवन और मंदिर भी है। राज महल और राम मंदिर की स्थापना राजा मधुरकर सिंह ने कराई थी, जिसने यहाँ वर्ष 1554 से 1591 तक राज किया था। जहाँगीर महल और सावन भादों महल का निर्माण राजा वीर सिंह जूदेव ने कराया था।
राज महल में राजाओं और रानियों ने वर्ष 1783 तक निवास किया था। इसे सोलहवीं सदी के शुरुआत में बनाना शुरू किया गया था। इसे बहुत साधारण रूप दिया गया था। महल के अन्दर के कक्षों में देवी देवताओं, पौराणिक पशुओं और लोगों के चित्रों से सजाया गया था। महल के ऊपरी मंजिल के छत और दीवारों में दर्पण के निशान मिलते हैं। इसकी खिड़कियों को इस तरह से बनाया गया था कि सूर्य की रोशनी के महल के अन्दर में आने पर कमरों का तापमान अलग अलग हो जाये। महल के आंतरिक दीवारों में भगवान विष्णु के चित्र बने हैं। इस महल में कई गुप्त मार्ग हैं।
इसमें शाही आवास है, जो राजा उदैत सिंह के लिए बनाया गया था। अब इसे एक होटल के रूप में बदल दिया गया है।
इस महल को राजा बीर सिंह देव ने करवाया था इसको तत्कालीन मुगल सम्राट जन्हागीर के सम्मान में बनवाया था। इसका मुख्य द्वार बेतवा नदी की ओर खुलता है इसमें कुल 130 कमरे है।
जवाहरलाल नेहरू राष्ट्रीय शहरी नवीकरण योजना
जवाहर लाल नेहरू राष्ट्रीय शहरी नवीकरण योजना (JNNURM) भारत सरकार के शहरी विकास मंत्रालय द्वारा वर्ष २००५ में शुरू की गयी एक एक योजना थी जिसका उद्देश्य भारत के कुछ चुने हुए शहरों में विकास को गति प्रदान करना था। इसका शुभारम्भ तत्कालीन प्रधानमंत्री मनमोहन सिंह ने ३ दिसंबर २००५ को किया था और इसका नाम भारत के पहले प्रधानमंत्री जवाहरलाल नेहरू के नाम पर रखा गया था। प्रारम्भ में सात वर्षों (२०१२ तक) के लिए शुरू की गयी इस योजना के तहत भारतीय शहरों में अवस्थापनात्मक सुविधाओं और नगरीय सुविधाओं के विकास हेतु चरणबद्ध तरीके से योजना के लक्ष्यों को लागू करने का प्रस्ताव था और बाद में इसे दो वर्षों के लिए बढ़ा कर मार्च २०१४ तक जारी रखा गया।
इस वृहद् स्तर की योजना में भारतीय संविधान के ७४ संशोधन के अनुरूप नगरों में "आर्थिक रूप से कार्यक्षम, लाभकारी और उत्तरदायी" नागरीय अवस्थापनाओं का विकास सुनिश्चित करने, नगरों के पुराने बसे इलाकों में आवागमन अवरोध मिटाने, और गरीब लोगों तक आम नागरिक सुविधाओं को पहुँचाने का लक्ष्य रखा गया था। इस योजना के तहत कुल ६३ शहरों को चुना गया था जिनमें ७ शहर चालीस लाख से अधिक जनसंख्या वाले, २८ शहर दस लाख से चालीस लाख की जनसंख्या वाले और २८ शहर दस लाख से कम जनसंख्या वाले थे; योजना में २००५ से २००७ की अवधि में कुल १,२०,५३६ करोड़ के निवेश का प्रस्ताव था।
आंद्रेई कार्लोव की हत्या
आंद्रेई कार्लोव; Assassianation of Andrei Karlov: तुर्की की राजधानी अंकारा में रुसी राजदूत आंद्रेई कार्लोव की 19 दिसम्वर 2016 को पिस्तौल से गोली मार कर हत्या कर दी थी गयी। हत्यारा तुर्की का एक पुलिसकर्मी था ।कार्लोव की हत्या उस समय करी गई जब वह एक कला प्रदर्शनी के उद्घाटन समारोह को सम्बोधित कर रहे थे।
हमलावर पिस्तौल लहराते हुए तुर्की भाषा में चिल्लाया, "हम अलेप्पो में मरते तो तुम यहां मरो। अलेप्पो और सीरिया में जो कर रहे हो उसको भूलो मत अगर सीरिया और अलेप्पो में हमारे लोग सुरक्षित नहीं तो आप सुरक्षित नहीं रहेंगे।" इसके बाद हमलावर ने हवा मैं बंदूक चलाई, जिससे वहां स्थित लोग भाग गये, और फिर कार्लेव को गोली मार दी। रुसी राजदूत की हत्या करने के बाद हमलावर वहीं खड़ा रहा, और तुर्की के पुलिसकर्मीयो ने ऊसे मार गिराया। हमले के बाद घायल राजदूत को अस्पाताल पहुंचाया गया, परंतु उनको बचा नहीं सके।
ओकरम इबोबी सिंह
ओकरम इबोबी सिंह (जन्म 19 जून 1948) भारतीय राज्य मणिपुर के मुख्यमंत्री रह चुके हैं। उन्होंने यह पद 7 मार्च 2002 को ग्रहण किया। 2012 विधानसभा चुनाव में, उनके नेतृत्व में पार्टी को 60 में से 42 सीटें जीती। वह वर्तमान में भारतीय राष्ट्रीय कांग्रेस के सदस्य हैं।
ओकरम इबोबी सिंह का जन्म अथोक्पम माखा लिकी थौबल जिला, मणिपुर में हुआ था। वह अपने पांच भाइयों और तीन बहनों में सबसे बड़े है। इन्होने इम्फाल के डी॰ एम॰ कॉलेज से स्नातक की डिग्री प्राप्त की। इनका विवाह लंधोनी देवी से हुआ जो खंगाबोक से विधायक हैं साथ ही थौबल जिले की पहली महिला विधायक हैं।
२०१७ इंडियन प्रीमियर लीग
इंडियन प्रीमियर लीग का २०१७ का सीज़न (अग्रेज़ी:Indian Premier League, 2017 or IPL2017) जो कि आईपीएल १० (अग्रेज़ी: IPL 10) के नाम से भी जाना जाता है। इंडियन प्रीमियर लीग (आईपीएल), जिसका कर्ताधर्ता बीसीसीआई है, की शुरूआत २००७ में हुई थी और यह आईपीएल का १०वाँ संस्करण था। इस आईपीएल का पहला मैच ५ अप्रैल खेला गया था जबकि फाइनल मैच २१ मई को खेला गया था। इस इंडियन प्रीमियर लीग में कुल ८ टीमों ने भाग लिया था। कार्यक्रम की समय सारणी १५ फरवरी २०१७ को घोषित की थी। इस संस्करण का पहला मैच ०५ अप्रैल को खेला जाएगा और संस्करण में कुल ५६ मैच आयोजित किये जाएंगे। जबकि फाइनल मैच २१ मई २०१७ को खेला गया था।
इस इंडियन प्रीमियर लीग में कुल दस क्रिकेट स्टेडियमों का चयन किया गया है जिसका पहला मुकाबला हैदराबाद में ०५ अप्रैल को खेला गया था।
स्थानेश्वर महादेव मन्दिर
स्थानेश्वर महादेव मन्दिर हरियाणा के कुरुक्षेत्र जिले के थानेसर शहर में स्थित एक प्राचीन हिन्दू मन्दिर है। यह मंदिर भगवान शिव का समर्पित है और कुरुक्षेत्र के प्राचीन मंदिरों मे से एक है। मंदिर के सामने एक छोटा कुण्ड स्थित है जिसके बारे में पौराणिक सन्दर्भ अनुसार यह माना जाता है कि इसकी कुछ बूँदों से राजा बान का कुष्ठ रोग ठीक हो गया था। कहते हैं कि भगवान शिव की शिवलिंग के रुप में पहली बार पूजा इसी स्थान पर हुई थी। इसलिए कहा जाता है कि कुरुक्षेत्र की तीर्थ यात्रा इस मंदिर की यात्रा के बिना पूरी नही मानी जाती हैै। स्थाणु शब्द का अर्थ होता है शिव का निवास। इसी शहर को सम्राट हर्षवर्धन के राज्य काल में राजधानी का गौरव मिला, जिसके साथ साथ इसका नाम बिगड़कर अपभ्रंश रूप में थानेसर हो गया।
मंदिर की छत गुंबद के आकर की है एवं छत के सामने की तरफ का भाग एक लंबा अमला के आकर का है। मंदिर के अन्दर छत पर आज भी प्राचीन कलाकृतियाँ विद्यमान हैं। इस मंदिर में भगवान शिव का शिवलिंग अति प्राचीन शिव लिंग है। यह मंदिर दो भागों में विभाजित है। बाईं ओर भगवान श्री लक्ष्मी नारायण जी का मन्दिर है और दाईं ओर भगवान शिव का मन्दिर है। इस मंदिर में भगवान भैरव, हनुमान और राम परिवार और माता दुर्गा जी की मूर्ति स्थापित है। पौराणिक कथाओं के अनुसार, पांडवों और कौरवों के बीच महाभारत युद्ध आरम्भ होने से पूर्व पांडवों और भगवान श्रीकृष्ण ने इस स्थान पर भगवान शिव की पूजा की तथा महाभारत का युद्ध विजय का आर्शीवाद प्राप्त किया था।
वैसे तो स्थानेश्वर मंदिर में सभी त्यौहार मनाये जाते हैं किन्तु विशेषकर महाशिवरात्रि के त्यौहार पर विशेष पूजा का आयोजन किया जाता है। इस दिन मंदिर को फूलों एवं दीपमालिकाओं से सजाया जाता है। मंदिर का आध्यात्मिक वातावरण श्रद्धालुओं के दिल और दिमाग को शांति प्रदान करता है। यह मन्दिर थानेसर से तीन किलोमीटर दूर झांसा मार्ग पर स्थित है। इतिहास के अनुसार यहां सिखों के नौवें गुरु तेगबहुदुर जी भी आए थे। इस मंदिर के समीप उनकी याद में गुरुद्वारा नवीं पातशाही भी बना हुआ है।
महाप्रजापति गौतमी
महाप्रजापती गौतमी एक महान भिक्खूणी है जिन्होंने अर्हत पद प्राप्त किया है। भिक्खूणी बनने वाली वह पहली महालाओं में से एक है। बुद्ध का गौतम नाम गौतमी के नाम से पडा है ऐसा भी माना जाता है।
बौद्ध धर्म के संघ में महिलाओं के लिए प्रवेश वर्जित था, गौतमी ने सीधे गौतम बुद्ध से अनुरोध किया, और पहले भिक्खूओं के संघ में महालाओं को या भिक्खूनी वर्ग को बुद्ध द्वारा मान्यता मिली। यशोधरा और अन्य महालाओं के साथ महाप्रजापती गौतमी ने बौद्ध संघ में प्रवेश किया और भिक्खूनीयां बनी।
महामाया और महाप्रजापती गौतमी कोलिय राज्य की राजकुमारीयां और सगी बहनें थी। गौतमी बुद्ध की मौसी और दत्तक मां दोनों थी, उनकी बहन महामाया का बुद्ध को जन्म के बाद निर्वाण हो गया। महाप्रजापती गौतमी का 120 वर्ष की आयु में महापरिनिर्वाण हो गया था।
"महाप्रजापती गौतमी और उनकी पांच सौ भिक्खूनी साथियों के निर्वाण की कहानी लोकप्रिय और व्यापक रूप से फैली है और एकाधिक संस्करणों में ही अस्तित्व में थी।" यह विभिन्न जीवित विनय परंपराओं में दर्ज की गई है पाली के सिद्धांतों और Sarvastivada और Mulasarvastivada संस्करणों सहित।
सोरांव
सोरांव भारतीय राज्य उत्तर प्रदेश के इलाहाबाद जिले की मेजा तहसिल का एक गाँव है। जिला मुख्यालय से सोरांव तहसील मुख्यालय 25 किमी दूर है। पूर्व में इसका नाम सोराम था और मान्यता है कि वन गमन के दौरान भगवान श्री राम ने यहां विश्राम किया था। यहां मौनी बाबा का प्रचीन आश्रम था जहां बंदरों की विशाल टोलियों रहती थी।
सोरांव तहसील क्षेत्र में 4 विकास खण्ड हैं। सोरांव, मऊआइमा, होलागढ और कौड़िहार। इनमें से कौड़िहार उत्तर प्रदेश की सबसे बड़ा विकास खण्ड है।
सोरांव तहसील क्षेत्र कृषि प्रधान हैं और आलू की बंपर पैदावार होती है। यहां रामायण कालीन पौराणिक स्थल श्रृंगवेरपुर धाम, महाभारत कालीन पाण्डेश्वरनाथ धाम, बांकेश्वर नाथ धाम, गौरैया देवी मंदिर, सीआरपीएफ ग्रुप केंद्र, आरएएफ 101 बटालियन केन्द्र, कताई मील, लूट, राजर्षि टंडन मुक्त विश्वविद्यालय मुख्यालय समेत दर्जनों पौराणिक महत्व वाले स्थल मौजूद है।
उपासक और उपासिका
बौद्ध धर्म के अनुयायिओं को उपासक और उपासिका कहते हैं। पुरूष अनुयायिओं को उपासक और महिला अनुयायिओं को उपासिका कहा जाता है। बौद्ध धर्म में उनके अनुयायिओं के दो प्रकार है - भिक्खू-भिक्खूनी और उपासक - उपासिका।
विश्व में करीब १७८ करोड़ बौद्ध धर्म के उपासक और उपासिका है।
रैखिक मोटर
रैखिक मोटर (लिनियर मोटर) एक विद्युतचुम्बकीय युक्ति है जो सीधे बल उत्पन्न करती है (बलाघूर्ण नहीं) तथा उसके स्थिर तथा चलायमान भागों के बीच सीधे रैखिक गति होती है (घूर्णन गति नहीं)। रैखिक मोटर के 'सिरे' होते हैं जबकि परम्परागत घूर्णी मोटर एक बन्द 'लूप' होते हैं।
रैखिक प्रेरण मोटर
रैखिक प्रेरण मोटर (linear induction motor), प्रेरण मोटर के सिद्धान्त पर कार्य करने वाली रैखिक मोटर है।
जनवरी 2017 यरुशलम वाहन हमला
8 जनवरी 2017 को, एक इसरायली अरबी नागरिक द्वारा चालित एक ट्रक जानबूझकर एक सैनिक समूह जो कि एक बस से यरुशलम के अर्मों हनात्जिव एस्प्लेनेड में उतर रहे थे, पर चढ़ा दिया। यह स्थान त्रोंटर पार्क व संयुक्त राष्ट्र युद्ध विराम संधि पर्यवेक्षण संघ मुख्यालय से काफी निकट है। इसमें हमले में अब तक 4 लोग मरे जबकि 15 घायल हैं। इस घटना के तुरंत बाद इसरायल के प्रधानमन्त्री बेंजामिन नेतन्याहू ने आईएसआईएस को जिम्मेदार ठहराया।
हमला स्थानीय समय, दोपहर 1 बजे के आसपास, पूर्व तल्पयत के पास दक्षिण पूर्व यरूशलम में एक ट्रक आईडीएफ सैनिकों के समूह में, जो की सैर पर थे, घुस गया। कम से कम 1 पुरुष व 3 महिला सैनिक इसमें मारे गये तथा 15 सैनिक घायल हैं जिसमे 2 की हालत नाजुक है। हमलावर को मौके पर ही मार गिराया गया। इजरायली अधिकारियों ने इसे आतंकी घटना बताया।
चार हताहत आईडीएफ सैनिक हैम लास्कोव सैनिक संस्थान के विद्यार्थी थे: जिसमें तीन कैडेट और एक अधिकारी था।हमलावर 28 वर्षीय एक इजरायली अरबी था जो कि जबेल मूकबेर, पूर्व यरुशलम का निवासी था।
भंवाल माता
भंवाल माता,बैंगानी,झांबड, तोडरवाल (ओसवाल, जैन), राजपूत, गौड़ ब्राह्मण आदि समुदायों की कुलदेवी हैं। भंवाल माता का मंदिर राजस्थान के नागौर जिले की मेड़ता तहसील में भंवालगढ़ गाँव में स्थित है। यहाँ माता काली व ब्राह्मणी दो स्वरूप में पूजी जाती है। यह शक्तिपीठ राजस्थान के जोधपुर के निकट बिरामी गाँव स्थित भुवाल माता मंदिर से अलग है, इसको लेकर बहुत बार भ्रम बन जाता है।
मंदिर प्रांगण में प्राप्त शिलालेख के अनुसार मंदिर का निर्माण विक्रम संवत १११९ में हुआ था। एक अन्य मान्यता के अनुसार वि॰सं॰ ३५० माघ बड़ी एकादशी को हुआ था। मंदिर प्राचीन हिन्दू स्थापत्य कला के अनुसार तराशे गए पत्थरों को आपस में जोड़ कर बनाया गया था। सीमेंट जैसे तत्वों का उपयोग नहीं किया गया था। मंदिर के चारों और देवी-देवताओं की सुन्दर प्रतिमाएं व कारीगरी की गई है।
मंदिर के ऊपरी भाग में गुप्त कक्ष बनाया गया था, जिसे गुफा भी कहा जाता है। इसके द्वार को बंद करने के लिए भारी पत्थर का उपयोग होता था।
भंवाल माँ प्राचीन समय में भंवालगढ़ गाँव (ज़िला नागौर) में एक खेजड़ी के पेड़ के नीचे पृथ्वी से स्वयं प्रकट हुईं थी एसा माना जाता है। इस स्थान पर डाकुओं के एक दल को राजा की फौज ने घेर लिया था। मृत्यु को निकट देख उन्होंने मां को याद किया। माँ ने अपने प्रताप से डाकुओं को भेड़-बकरी के झुंड में बदल दिया। इस प्रकार डाकुओं के प्राण बच गए, और उन्होंने मंदिर का निर्माण करवाया था एसी लोककथा है।
मंदिर में दो प्रतिमाएँ स्थापित हैं, बांयी ओर कालका माता तथा दायीं ओर ब्रह्माणी माता। ब्रह्माणी देवी को यहाँ फल या मिठाई आदि का प्रसाद अर्पित किया जाता है लेकिन माँ काली को उनके भक्त ढाई प्याला मदिरा चढ़ाते हैं।
भंवाल अथवा भुवाल जैतारण- मेड़ता मार्ग पर स्थित है। निकट का रेलवे स्टेशन मेड़तारोड़ है। यहाँ से किराए के वाहन उपलब्ध रहते है।
यात्रियों के विश्राम, भोजन व ठहरने हेतु बैंगाणी समुदाय द्वारा निर्मित धर्मशाला मंदिर के निकट ही स्थित है।
50 साल से ऊपर गर्भधारण
अंडदान के क्षेत्र में हाल के वर्षों में हुए तकनीकी विकास के कारण पचास वर्ष से अधिक की महिलाओं के लिए अब गर्भधारण ज्यादा संभव हो पाया है। आमतौर पर एक महिला के गर्भधारण की क्षमता उसके मासिक धर्म के समाप्त होते ही खत्म मानी जाती है, जिसे बारह महीने तक लगातार मासिक धर्म के नहीं होने के तौर पर परिभाषित किया जाता है।
रजोनिवृति अवस्था में मासिक धर्म चक्र के अनियमित हो जाता है और अंत में यह पूरी तरह बंद हो जाता है, लेकिन इस अवस्था में भी अगर मासिक धर्म नियमित होता है तो अंडे की गुणवत्ता आम तौर पर चालीस वर्ष की महिलाओं में युवतियों की तुलना में कम हो जाती है, जिससे कि स्वस्थ बच्चा पैदा करने की संभावना भी 42 वर्ष की महिलाओं में कम हो जाती है। इसके विपरीत पुरूषों में आमतौर पर आजीवन इसके लिए जरूरी शारीरिक क्षमता बनी रहती है, हालांकि पैत्रिक दोष की वजह से ज्यादा उम्र के पुरूषों से पैदा हुए बच्चों में आनुवांशिक विसंगतियां आमतौर पर देखी जाती है। पुरषों में इससे जुड़े परिवर्तन 30 साल के बाद होने शुरू होते हैं।
संयुक्त राज्य अमेरिका में 1997 और 1999 के बीच पचास वर्ष से अधिक की महिलाओं ने 539 बच्चों को जन्म दिया(चार बच्चा प्रति एक लाख पर), इसमें से 194 बच्चों को जन्म देने वाली महिलाओं की उम्र 55 वर्ष से अधिक थी।
आज की तारीख तक गर्भ धारण करने वाली सबसे वृद्ध महिला की उम्र 71 साल और सबसे कम की उम्र 5 साल है। मानव निषेचन एवं भ्रूण विज्ञान प्राधिकरण के आंकड़ों के अनुसार अंडदान की मदद से इन-विट्रो फर्टीलाइजेशन के द्वारा ब्रिटेन में प्रति वर्ष बीस से अधिक बच्चों को पचास वर्ष से अधिक की महिलाओं ने जन्म दिया है।
मारिया डेल कार्मेन बौसाडा दे लारा 66 साल, 358 दिन की सबसे वृद्ध प्रमाणित माता है, जिन्होंने जुड़वा बच्चे को जन्म दिया। वह एड्रियाना इलेस्क्यू से 130 दिन बड़ी हैं जिन्होंने 2005 में एक बच्ची को जन्म दिया था। इन दोनों मामलों में गर्भधारण आईवीएफ के जरिये अंडदान से किया गया था। प्राकृतिक रूप से बच्चा पैदा करने वाली सबसे अधिक उम्र की प्रमाणित महिला ब्रिटेन की डाउन ब्रुक्स है जिनका नाम गिनीज बुक्स ऑफ रिकॉर्ड में दर्ज है। इन्होंने 1997 में 59 साल की उम्र में एस्ट्रोजेन की सहायता से पुत्र को जन्म दिया।
माता की उम्र बढ़ने के साथ ही गर्भधारण में होने वाले जोखिम भी बढ़ने लगता है। पचास साल की उम्र में बच्चे को जन्म देने से होने वाले दुष्प्रभावों में गर्भावधि मधुमेह, गर्भपात, अकाल प्रसव, असाधारण प्रसव, गर्भनाल में संक्रमण मुख्य रूप से शामिल है। 20 से 29 वर्ष की महिलाओं की तुलना में, 50 से अधिक वर्ष की महिलाओं में औसत से कम वजन के बच्चे का पैदा होना, अकाल जन्म और अत्यन्त अपरिपक्व बच्चे के जन्म की संभावना तिगूनी होती है वहीं अत्यन्त कम वजन के बच्चे के पैदा होने और भ्रूण मृत्यु की संभावना दुगूनी होती है।
इस उम्र में गर्भधारण की अवधारणा के बारे में तथ्यों के निर्धारण में कठिनाई आ सकती है लेकिन अंडदान के साथ आईवीएफ के उपयोग के कारण लगभग हमेशा ऐसा होता है।
पालीवाल
पालीवाल एक भारतीय उपनाम है। इस उपनाम के लोग ज्यादातर राजस्थान में मिलते है। इस उपनाम के लोग कई हिन्दू जातियों में होते है जिसमें मुख्यतः ब्राह्मण और अन्य जातियों में होते है।
पाली जो कि भारतीय राज्य राजस्थान का एक छोटा सा साम्राज्य हुआ करता था। लोग यहाँ से विस्थापित होकर थार मरुस्थल जैसलमेर चले गए और कुलधरा गाँव में जाकर बसें। कुलधरा में ये पालीवाल ब्राह्मण  हुआ करते थे।
वेब ब्राउज़र्स की सूची
यहाँ कुछ वेब ब्राउज़र्स की सूची दी गई है:
उदयसागर झील
उदयसागर झील उदयपुर की पांच प्रमुख झीलों में से एक है। यह झील पूर्व उदयपुर से लगभग १३ किलोमीटर की दूरी पर स्थित है।इसका निर्माण उदयसिंह द्वितीय ने १५६५ ईस्वी में करवाया था। जो कि लगभग ४ किलोमीटर चौड़ी और ९ मीटर गहरी है।
१५५९ ईस्वी में मेवाड़ के महाराणा उदयसिंह द्वितीय ने पानी की आपूर्ति को अच्छी करने के लिए सोचा था और फिर बाद में उदयसागर झील का निर्माण करवाया था। इस झील का निर्माण इसलिए भी करवाया था ताकि साम्राज्य तक पानी आसानी से पहुँच सके। यह झील बाहरी बाँध से विकसित है। यह बाँध जो ४७९ किलोमीटर लम्बी है।
आंचलिक परिषद
आंचलिक परिषदों हैं सलाहकार समूहों जो भारत के राज्यों से बने हुए हैं। ये परिषदों राज्यों के बीच सहयोग बढ़ाने के लिए बनाया गया थे।  पंच परिषदों 1956 में स्थापित हुए थे। पूर्वोत्तर आंचलिक परिषदों 1972 में स्थापित हो गया था।
छिवँकी रेलवे स्टेशन
छिवकी रेलवे स्टेशन, इलाहाबाद के निकट स्थित है। यहाँ से उत्तर प्रदेश और मध्य प्रदेश के लिये अनेकों रेलगाड़ियाँ निकलतीं हैं।
उत्तरी आंचलिक परिषद
उत्तरी आंचलिक परिषद में एक आंचलिक परिषद। इस परिषद मे चण्डीगढ़, हरियाणा, हिमाचल प्रदेश, जम्मू और कश्मीर, पंजाब, और राजस्थान शामिल है।
पूर्वी आंचलिक परिषद
पूर्वी आंचलिक परिषद में एक आंचलिक परिषद। इस परिषद मे छत्तीसगढ़, झारखंड, ओडिशा, और पश्चिम बंगाल शामिल है।
पश्चिमी आंचलिक परिषद
पश्चिमी आंचलिक परिषद में एक आंचलिक परिषद। इस परिषद मे दादरा और नगर हवेली, दमन और दीव, गोवा, गुजरात और महाराष्ट्र शामिल है।
दक्षिणी आंचलिक परिषद
दक्षिणी आंचलिक परिषद में एक आंचलिक परिषद। इस परिषद मे अण्डमान और निकोबार द्वीपसमूह, आन्ध्र प्रदेश, कर्नाटक, केरल, लक्षद्वीप, पुदुच्चेरी, तमिल नाडु, और तेलंगाना शामिल है। अण्डमान और निकोबार द्वीपसमूह और लक्षद्वीप दक्षिणी आंचलिक परिषद के विशेष आमंत्रितों हैं।
बावजी चतुर सिंहजी
सन्त कवि महाराज चतुर सिंहजी जो अब बावजी चतुर सिंहजी के नाम से भी जाने जाते हैं, भारत के एक लोकप्रिय संत-कवि थे। उनका जन्म करजली परिवार में हुआ था जो मेवाड़ के 61वें महाराणा संग्राम सिंह द्वितीय (उदयपुर, शासनकाल 1710-1734 ई.) के तीसरे पुत्र महाराज बाग सिंह के वंशज हैं। इनके पिता का नाम महाराज सूरत सिंह था जबकि माता का नाम रानी कृष्ण कँवर था। चतुर सिंहजी चार भाइयों में सबसे छोटे थे, उनका विवाह चापपोली के ठाकुर इंदर सिंह के छोटे भाई ठाकुर मगन सिंह की पुत्री लाड कुंवर से हुआ था, परिवार में इकलौती संतान होने के कारण उनका नाम लाड (प्रिय / प्रिय / प्रिय बच्चा) कुंवर रखा गया था!  बावजी की शादी 19 साल की उम्र में हुई और उनकी दो बेटियां हुईं, एक की बचपन में ही मृत्यु हो गई, जबकि दूसरे सयार कुंवर की शादी गुजरात के विजयनगर के महाराज हमीर सिंहजी से हुई।
बावजी चतुर सिंह जी ने मेवाड़ी भाषा में रचनाएं की। दैनिक सहायता और संगति के लिए, बावजी ने रूपा, कन्ना, देवला, उद्धा, शंकर और अपने समाज सुधारवादी विचारों के प्रसार के लिए उन्हें संबोधित कई कविताएँ लिखीं।
महाराज चतुर सिंहजी एक महान कवि (शब्द-स्मिथ!) होने के साथ-साथ एक प्रबुद्ध व्यक्तित्व थे।  उनकी रचनाएँ आध्यात्मिक ज्ञान और लोक व्यवहार का संतुलित मिश्रण हैं।  हमारे दिन-प्रतिदिन की घटनाओं के माध्यम से सरल भाषा में सुनाई गई, उन्होंने सबसे कठिन ज्ञान को ऐसे तरीके से समझाया है जो आसानी से समझ में आता है और मामला हमारे दिल और दिमाग को छूता है।
खानू मंगरी में बावजी की कोटरी (चतुर साधना स्थल) को राजस्थान विधान सभा के तत्कालीन अध्यक्ष (०३.५.१९६७ से २०.३.१९७२) और क्षेत्र के विधायक स्वर्गीय श्री निरंजन नाथ आचार्य ने १३ जनवरी १९६६ को वित्तीय सहायता के बहाल किया था।  महाराणा मेवाड़ फाउंडेशन का समर्थन और करजली परिवार का भौतिक समर्थन।  महाराणा भागवत सिंहजी ने राजस्थान के कई गणमान्य व्यक्तियों की उपस्थिति में बावजी की संगमरमर की मूर्ति का अनावरण किया।  हर साल वी.एस.  पौष सुख ३ (~ जनवरी) महाराज चतुर सिंहजी के ज्ञानोदय दिवस (एटीएम SHAKSHAATKAAR) के उपलक्ष्य में नउवा में एक निष्पक्ष और आध्यात्मिक कार्यक्रम आयोजित किया जाता है।  यह पवित्र स्थल, जो अब एक प्रसिद्ध तीर्थस्थल बन गया है, राजस्थान के राज्यपाल सरदार हुकम सिंह (1967-73) ने भी मुख्यमंत्री मोहन लाल सुखाड़िया (1954-1971) के साथ खान मंत्री हरिदेव जोशी के साथ दौरा किया था।  बाद में राजस्थान के मुख्यमंत्री 1973-77; 1985-88; 1989-1990)।  एक संक्षिप्त बीमारी के बाद 1 जुलाई 1929 (वी.एस.आशाद कृष्ण 9, 1986) को 49 वर्ष की उम्र में करजली हवेली में बावजी की मृत्यु हो गई;  इसने एक विपुल आध्यात्मिक लेखक और समाज सुधारक की यात्रा को छोटा कर दिया।
रंगसागर झील
रंग सागर झील जो कि भारतीय राज्य राजस्थान के उदयपुर ज़िले की एक छोटी सी झील है। यह झील स्वरूप सागर झील और पिछोला झील से जुड़ी हुई है। यह एक ताजे पानी की झील है जो उदयपुर शहर के लोगों की प्यास बुझाती है जबकि शहर की शान बढाती है।
रंग सागर झील का निर्माण महाराजा अमर सिंह बड़वा ने १६६८ ईस्वी में करवाया था। इस कारण इस झील को "अमरकुंट" भी कहते हैं। यह झील लगभग २५० मीटर चौड़ी और १ किलोमीटर लम्बी है।
स्वरूप सागर झील
स्वरूप सागर (Swaroop Sagar Lake) एक छोटी सी झील है जो भारत के राजस्थान के उदयपुर ज़िले में स्थित है। यह झील पिछोला झील और फहतेहसागर झील को जोड़ती है।
गोलकीपर
विभिन्न खेलों में लक्ष्य को गोल के रूप में शामिल होता है, जो खिलाड़ी सामने वाली टीम को गोल करने से रोकने के लिए विशेष रूप से नियुक्त होता है उसे गोलकीपर (कुछ खेलों में गोलटेंडर, नेटमाइंडर, गोलची, गोली अथवा कीपर भी) कहा जाता है। यह स्थिति हर्लिंग, फुटबॉल, गेलिक, अंतर्राष्ट्रीय फुटबॉल, हैंडबॉल, मैदानी हॉकी, आइस हॉकी, जल पोलो, बैंडी, रिंक बैंडी, लाक्रोस, फ्लोरबॉल सहित विभिन्न खेलों में होती है।
सामान्यतः गोलकीपर के लिए विशेष नियम होते हैं जो अन्य खिलाड़ियों पर लागू नहीं होते। ये नियम अक्सर गोलकीपर के खतरों के रूप में सीधा लक्ष्य होने अथवा हिंसक स्थिति से रक्षा करने के लिए स्थापित किये गये। आइस हॉकी और लाक्रोस जैसे कुछ खेलों में गोलकीपर को विशेष उपस्कार जैसे भारी पैड और शरीर पर मास्क पहनना आवश्यक होता है जिससे खेली जा रही वस्तु से उन्हें बचाया जा सके। कुछ खेलों में गोलकीपर के लिए सामान्य खिलाड़ियों की तरह नियम भी हो सकते हैं जैसे एसोशियेसन फुटबॉल में गोलकीपर पूरे मैदान में अन्य खिलाड़ियों की तरह गेंद को पदाघात से मार सकता है और प्रतिबंधित क्षेत्र में हाथ से भी रोक सकता है।
अंकोर
अंकोर (ख्मेर भाषा : អង្គរ = "राजधानी") ख्मेर साम्राज्य की राजधानी थी। ख्मेर साम्राज्य लगभग ९वीं शताब्दी से १५वीं शताब्दी तक अपने उत्कर्ष पर था। अंकोर एक 'महानगर' था जिसमें वर्ष 1010 से 1220 तक के काल में विश्व की जनसंख्या का कम से कम 0.1% निवास करता था। इसी नगर में अंकोरवाट का मंदिर स्थित है जो कम्बोडिया का लोकप्रिय पर्यटन स्थल है।
'अंकोर' शब्द संस्कृत के 'नगर' से व्युत्पन्न है।
अंकोर नगर के ध्वंसावशेष श्याम रीप (Siem Reap) नामक आधुनिक नगर के दक्षिण में वनों एवं खेतों के बीच स्थित है। अंकोर क्षेत्र में १००० से अधिक छोटे-बड़े मंदिर हैं। इनमें से अनेकों मन्दिरों का पुनर्निर्माण किया गया है। यहाँ प्रतिवर्ष लगभग २० लाख पर्यटक आते हैं। अंकोरवाट मंदिर तथा अंकोर थोम सहित सम्पूर्ण क्षेत्र को यूनेस्को का विश्व धरोहर स्थल घोषित किया गया है।
वर्ष 2007 में, अन्तरराष्ट्रीय अनुसंधानकर्ताओं के एक दल ने उपग्रह से प्राप्त फोटोग्राफ एवं अनेकों अन्य आधुनिक तकनीकों का उपयोग करते हुए यह निष्कर्ष निकाला था कि अंकोर, औद्योगीकरण के पूर्व के विश्व का सबसे बड़ा नगर था जिसका क्षेत्रफल कम से कम था। अंकोर को एक 'जल नगर' के रूप में माना जाता है क्योंकि इसमें एक जटिल जल-प्रबन्धन व्यवस्था विद्यमान थी।
अंकोर थोम
अंकोर थोम (ख्मेर भाषा : អង្គរធំ}}; अक्षरशः अर्थ : "महान नगर"), कम्बोडिया में स्थित एक प्राचीन नगर है जो ख्मेर साम्राज्य का अन्तिम तथा सबसे अधिक समय तक राजधानी थी। इसकी स्थापना १२वीं शताब्दी में सप्तम जयवर्मन ने की थी। इसके अन्तर्गत लगभग 9  वर्ग किमी क्षेत्रफल आता है जिसमें जयवर्मन तथा उससे पहले के शासकों द्वारा निर्मित कई स्मारक स्थित हैं। नगर के केन्द्र में जयवर्मन का राजमन्दिर है।
विश्व भारती पुरस्कार
विश्व भारती पुरस्कार उत्तर प्रदेश संस्कृत संस्थान ,लखनऊ ,भारत के द्वारा दिया जाने वाला सर्वोत्कृष्ट पुरस्कार है। यह पुरस्कार संस्कृत ,पाली एवम प्राकृत भाषाओं में उल्लेखनीय योगदान के लिए दिया जाता है।  इस पुरस्कार में रुपये 2,51,000 नकद ,एक शाल तथा ताम्रपत्र प्रदान किया जाता है।  वर्ष 2014 से इस पुरस्कार की नकद धन राशि रुपये 2,51,000 बढ़ाकर रुपये 5,00,000 कर दी गई।
प्रतिजन
प्रतिरक्षा विज्ञान में, प्रतिजन (antigen) किसी जीवधारी के शरीर में उपस्थित वे अणु हैं जो रोगों से लड़ने की क्षमता उत्पन्न करते हैं। दूसरे शब्दों में, कोई भी पदार्थ जो शरीर के प्रतिरक्षा तंत्र को प्रतिपिण्ड (एन्टीबॉडी) उत्पन्न करने में सहायक होता है, उसको प्रतिजन कहते हैं। प्रतिजन, वायरस,  बैक्टीरिया, ग्लाइको प्रोटीन, पोली सैकेराइड, कार्बोहाइड्रेट आदि के बने होते हैं। जिनका आणविक भार कम से कम 6000 डाल्टन होना चाहिए।
प्रतिजन निम्न तीन प्रकार के होते हैं - 1. Complete antigen
2. Pro antigen
3.Cripto antigen
विसूत्र
सामान्य सत्य, सिद्धान्त या प्रेक्षण को अभिव्यक्त करने वाली संक्षिप्त लोकोक्तियों को विसूत्र (aphorism) कहते हैं। जैसे- 'अहिंसा परमो धर्मः' , 'अति सर्वत्र वर्जयेत' आदि। पहले 'एफोरिज्म' शब्द का उपयोग 'हिप्पोक्रेटस के एफोरिज्म' (Aphorisms of Hippocrates) के लिये ही किया जाता था। उसकी कृति का पहला वाक्य एक प्रसिद्ध विसूत्र है-
समय के साथ भौतिक विज्ञानों के स्वयंसिद्ध (maxims) भी 'एफोरिज्म' कहे जाने लगे। अन्ततः सभी प्रकार के दार्शनिक, नैतिक, साहित्यिक सिद्धान्तों को एफोरिज्म कहा जाने लगा।
फ्रैंक वूली
फ्रैंक एडवर्ड वूली (, 27 मई 1887 - 18 अक्टूबर 1978) अंग्रेज पेशेवर क्रिकेटर थे। वह हरफनमौला के रूप में खेलते थे। अपने तीस से अधिक वर्षों के प्रथम श्रेणी करियर में उन्होंने केंट काउंटी क्रिकेट क्लब की तरफ से खेलते हुए 978 मैचों में 58,959 रन बनाए जो कि केवल जैक हॉब्स से कम है। 1,000 से अधिक प्रथम श्रेणी कैच लेने वाले वो अकेले गैर-विकेटकीपर है। उन्होंने 2,000 से ऊपर विकेट भी लिये। वह इंग्लैंड के लिये 1909 से 1934 तक खेले जिसमें उन्होंने 64 मैचों में 3,283 रन बनाए और 83 विकेट लिये।
अरब-इजराइल संघर्ष
अनेकों अरब देशों तथा इजराइल के बीच चला आ रहा राजनैतिक तनाव तथा सैन्य संघर्ष अरब-इजराइल संघर्ष कहलाता है। इस संघर्ष का मूल कारण १९वीं शताब्दी के अन्त में यहूदीवाद तथा अरब राष्ट्रवाद का उदय होना है।
एशियाई सिंह
एशियाई सिंह (वैज्ञानिक नाम : "Panthera leo persica"), शेर की एक प्रजाति है जो केवल भारत के गुजरात राज्य में पायी जाती है। इसलिये इसे 'भारतीय शेर' भी कहते हैं। शेर की एक प्रजाति है। एशियाई सिंहों की संख्या बहुत कम बची है और यह लुप्तप्राय प्रजाति की श्रेणी में रखी गयी है।
ड्रैगन 2
ड्रैगन 2 (अंग्रेज़ी:Dragon 2) (क्रू ड्रैगन, ड्रैगन वी2 भी, या पूर्व में ड्रैगन सवार) स्पेसएक्स ड्रैगन अंतरिक्ष यान का दूसरा संस्करण है। जो एक मानव रेटेड स्थलीय सॉफ्ट लैंडिंग बनाने के लिए सक्षम वाहन होगा। इसमें ज्यादा बड़ी खिड़कियां और लैंडिंग टांगें जो अंतरिक्ष यान के नीचे विस्तार गया किया है।
२०१६ में अमेरिका ने गिराए बम
राष्ट्रपति बराक ओबामा के शासन में अमेरिका अधिक आक्रामक रहा २०१६ में ओबामा ने विभिन्न देशों में २६,१७१ बम गिराए गए। यह आंकड़ा पूर्व राष्ट्रपति जार्ज डब्लू बुश के कार्यकाल से १३० फीसद अधिक रहा जिसमें हर तीन घंण्टे में तीन बम गिराए गये।
सबसे अधिक हमले पाकिस्तान, अफगानिस्तान, लीबिया, यमन, सोमालिया, इराक और सीरिया में किए गए। इन देशों में गृह युध्द के हालात है पाकिस्तान यमन लीबिया सोमालिया में सात साल में अमेरिकी हमलो में 600 नागरिक मारे गए। ओबामा कार्यकाल के दौरान अमेरिकी सेनाओ ने ड्रोन हमलो में विशेषज्ञता हासिल की बुश कार्यकाल की तुलना में वर्ष 2016 में 10 फीसद इजाफा दर्ज किया गया। वर्ल्ड ट्रेड सेंटर पर हुए आंतकी हमलो के बाद अमेरिकी संसद ने कुछ प्रस्ताव पास किए जिससे आंतक मिटाने के लिए अमेरिका किसी भी देश पर आवश्यक सैन्य बल का इस्तेमाल कर सकता है लेकिन विशेषज्ञ इसे नियमो का उल्लंधन मान रहे हैं। उनके मुताबिक जिन देशों पर अमेरिका ने 2016 में हमले किए उनका 2001 के आंतकी हमलो से कुछ लेना देना देना नहीं है। इसके बाद भी अमेरिकी सैना 138 देशों में मौजूद है।
वाटर स्कीइंग
वाटर स्कीइंग पानी के ऊपर सतह के एक खेल है जिसमें व्यक्ति स्की की सहायता से पानी पर चलते रहता हैं एवं उसे नाव के पीछे से खीचा जा रहा होता हैं। इस नाव में एक केबल लगा रहता हैं जो खीचने में मदद करता हैं। इस खेल के लिए पानी का समतल (चिकना) होना, खीचने के लिए एक नाव (जिसपर रस्सी लगी रहती हैं), एक या दो स्की, तीन लोग (राज्य नौका विहार कानूनों पर निर्भर करता है) और एक निजी तैरने वाली डिवाइस, आवश्यक चीजें हैं। इसके अलावा खिलाड़ी के पास ऊपरी और निचले शरीर की मांशपेशियों में में पर्याप्त ताकत एवं अच्छा संतुलन होना चाहिए। स्कीइंग एक मजेदार खेल है एवं यह सभी उम्र के लोगों को आनंद देता है। पानी पर स्की करने के लिए कोई न्यूनतम आयु का होना आवश्यक नहीं है।
वाटर स्कीयर दो तरीकों से अपने स्की सेट को शुरू कर सकते हैं: जिसमे गीलापन सबसे आम है, लेकिन सूखे में भी संभव है। वाटर स्कीइंग आम तौर पर एक गहरे पानी में शुरुआत के साथ शुरू होता है।
वाटर स्कीइंग किसी भी प्रकार के पानी में किया जा सकता हैं जैसे नदी, झील या समुद्र मेंलेकिन शांत जल में मनोरंजन स्कीइंग के लिए आदर्श होते हैं।
युवा स्कीयर आम तौर पर बच्चों के स्की से शुरू करते हैं जिसमे दो स्की अपने आगे एवं पीछे से मिलकर बंधे रहते हैं।
स्कीइंग प्रतियोगिताओ में विशेष रूप से डिजाइन की गयी टो बोट का उपयोग होता हैं है। अधिकांश टो बोट में एक छोटा पतवार एवं इसकी सतह चपटी होती हैं।
वाटर स्कीइंग खतरों से भरा खेल है इसलिए इसमें सुरक्षा महत्वपूर्ण है।
इसलिए इसमें 200 फीट (61 मीटर) चौड़ा स्कीइंग स्थान होना चाहिए एवं पानी के कम से कम 5 से 6 फीट (1.5 1.8 मीटर) गहरा होना चाहिए।
वाटर स्कीइंग का आविष्कार 1922 में जब राल्फ सैमुएलसन स्की ने की। उनके भाई बेन ने इस काम में उनकी बोट से टो कर मदद की एवं वे 32 किलोमीटर प्रति घंटा (20 मील प्रति घंटा) की गति तक पहुंच गए। सैमुएलसन ने संयुक्त राज्य अमेरिका में लोगों को वाटर स्कीइंग सीखाने में 15 साल बिताए। उन्होंने विभिन्न प्रदर्शनों के जरिये लोगों को इसकी बारीकियां सीखाई।
संयुक्त राज्य अमेरिका में प्रत्येक गर्मी के मौसम में 900 पानी स्की प्रतियोगिताओं का आयोजन किया जाता हैं। प्रतियोगी वाटर स्कीइंग तीन चक्र के होते हैं: स्लैलम, छलांग एवं चाल
इसमें चुस्त बनने की कोशिश में, स्लैलम पानी स्कीयर केवल एक स्की का उपयोग करता हैं।
वाटर स्की जम्पर लम्बी दूरी की तय करने की कोशिश में दो लंबे स्की का उपयोग करते हैं। किसी टूर्नामेंट में रैंप हिट करने के लिए स्कीयर को तीन प्रयास करने का मौका दिया जाता है।
चाल प्रतियोगिता, इन तीन क्लासिक वाटर स्कीइंग प्रतियोगिताओं में सबसे तकनीकी रूप में माना जाता हैं।
नंगे पांव पानी स्कीइंग करने वाले खिलाड़ी को जीवन रक्षा जैकेट की बजाय वेट सूट का उपयोग करना चाहिए। इसमें सुरक्षा के कई तकनिकी पहलु होते हैं जिनपर पूरा ध्यान देना चाहिए।
शो स्कीइंग, वाटर स्कीइंग का एक प्रकार है जहां स्कीयर कुछ हद तक जिमनास्ट की तरह की चालें एवं प्रदर्शन करता है जब उसे नाव से खींचा जा रहा होता है। इस प्रकार की पहला शो 1928 में आयोजित की गयी थी।
फ्रीस्टाइल छलांग को अक्सर शो जम्पिंग से संबंधित किया जाता हैं।
बहूद्देशीय जलाशय
बहूद्देशीय जलाशय (=बहु+उद्देशीय जलाशय ; multipurpose reservoir) उन कृत्रिम झीलों को कहते हैं जिनका निर्माण अनेक उद्देश्यों की पूर्ति के उद्देश्य से किया जाता है।
बहुद्देशीय जलाशयों के निर्माण निम्नलिखित उद्देश्यों (एक या अधिक) की पूर्ति के लिये किया जाता है-
बाढ़ नियंत्रण
बाढ़ के दुष्परिणामों को कम करने या पूर्णतः दूर करने के लिये उठाए गये कदमों को बाढ़ नियंत्रण कहते हैं।
शैल रस्तोगी
डॉ॰ शैल रस्तोगी (जन्म : १ सितंबर १९२७) हिन्दी साहित्यकार हैं।  हिन्दी के एकांकीकारों में आपका प्रमुख स्थान है। श्रीमती शैल रस्तोगी का जन्म १ सितंबर १९२७ को मेरठ में हुआ था। उन्होंने आगरा विश्वविद्यालय से एम.ए किया और बनारस हिंदू विश्वविद्यालय से डॉ हजारीप्रसाद द्विवेदी के निर्देशन में अपना पीएचडी किया।
उन्होंने रघुनाथ कन्या महाविद्यालय, मेरठ (उत्तर प्रदेश) में ३४ वर्षों तक अध्यापन के पश्चात ससम्मान अवकाश प्राप्त किया। अब पूरी तन्मयता से स्वतंत्र लेखन करतीं हैं।
यों मुक्तछंद-काव्य, दोहा, लघुकथा, कहानी, एकांकी, आलोचना इत्यादि प्राय: सभी विधाओं में भी पर्याप्त लेखन है। उनकी प्रकाशित कृतियाँ है:
एकांकी: भटकन, 'एक जिंदगी बनजारा' (उत्तर प्रदेश के राज्य पुरस्कार से सम्मानित), 'बिना रंगों के इंद्रधनुष' और 'सावधान सासूजी!'।
गीत : 'पराग', 'जंग लगे दर्पण', 'मन हुए हैं कांच के' और 'धूप लिखे आखर'। 'चांदनी धरती पालागन' (प्रेस में)।
हाइकु : 'प्रतिबिंबित तुम', 'सन्नाटा खिंचे दिन', 'दु:ख तो पाहुन हैं', 'बांसुरी है तुम्हारी' और 'अक्षर हीरे मोती'।
मुकुल संगमा
मुकुल संगमा (जन्म 20 अप्रैल 1965) भारतीय राज्य मेघालय के पूर्व मुख्यमंत्री हैं तथा भारतीय राष्ट्रीय कांग्रेस के राजनेता हैं।
मुकुल संगमा का जन्म 20 अप्रैल 1965 को बिनय भूषण और रोशन बेगम के यहाँ चेंगकोमपारा गाँव, अम्पति, दक्षिण पश्चिम गारो हिल्स जिला में हुआ। इन्होने अपनी विद्यालय शिक्षा राजकीय हाईस्कूल, अम्पति से पूर्ण की तथा 1982 में विश्विद्यालय पूर्व परीक्षा शिलांग के सेंट एंटोनी कॉलेज से पूर्ण की। इसके बाद ये इन्होने स्नातक की डिग्री इम्फाल के क्षेत्रीय चिकत्सा विज्ञान संस्थान से प्राप्त की।
संगमा ने सक्रिय राजनीति में वर्ष 1993 में आये और अम्पतगिरि निर्वाचन क्षेत्र से निर्दलीय जीत दर्ज की। वह पुनः 1998, 2003 और 2008 में यहाँ से भारतीय राष्ट्रीय कांग्रेस से विधायक चुने गये।
2003 में वह राज्य के डी॰ डी॰ लपांग की सरकार में गृह एवं शिक्षा मंत्री बने। 11 अप्रैल 2005 को वह राज्य के उपमुख्यमंत्री बने।
13 मई 2009 को वह पुनः डी॰ डी॰ लपांग की सरकार में राज्य के उपमुख्यमंत्री बने। 19 अप्रैल 2010 को, डी॰ डी॰ लपांग के मुख्यमंत्री पद से इस्तीफे के बाद, 20 अप्रैल 2010 को वह राज्य के मुख्यमंत्री बने।
टप्पा
टप्पा हिंदुस्तानी संगीत की एक विशिष्ट शैली है। इसमें छोटी लम्बाई के बोल होते हैं और लय अक्सर चंचल होती है। ये गीत बहुधा पंजाबी भाषा में होते हैं। इन्हें मुग़ल काल में दरबारी गायन के रूप में स्थापित करने का श्रेय शौरी मियां को जाता है। ग्वालियर घराने के गायक टप्पा गायन में निपुण माने जाते हैं।
टप्पा का अर्थ है निश्चित स्थान पर पहुंचना या ठहरी हुई मंजिल तय करना। गुजरात, काठियावाड से पंजाब, काबुल, बलोचिस्तान के व्यापारी जब पूर्व परम्परा के अनुसार ऊंटों के काफिलों पर से राजपुताना की मरुभूमि में से यात्रा करते हुए ठहरी हुई मंजिलों तक पहुंचकर पड़ाव डाला करते थे, उस समय पंजाब की प्रेमगाथाओं के लोकगीत, हीर-राँझा, सोहिनी-महिवाल आदि से भरी हुई भावना से गाये जाते थे। उनका संकलन हुसैन शर्की के द्वारा हुआ। शोरी मियां ने इन्हें विशेष रागों में रचा। यही पंजाबी भाषा की रचनाएँ टप्पा कहलाती हैं। टप्पा, भारतीय संगीत के मुरकी, तान, आलाप, मीड के अंगों कि सहायता से गाया जाता है। पंजाबी ताल इसमें प्रयुक्त होता है। टप्पा गायन के लिए विशेष प्रकार का तरल, मधुर, खुला हुआ कन्ठ आवश्यक है, जिसमें गले की तैयारी विशेषता रखती है।
दक्षिण पश्चिम गारो हिल्स जिला
दक्षिण पश्चिम गारो हिल्स मेघालय का एक प्रशासनिक जिला है। अम्पति इसका जिला मुख्यालय है।
अम्पति
अम्पति मेघालय के दक्षिण पश्चिम गारो हिल्स जिला का जिला मुख्यालय है।
सांप्रदायिक हिंसा
सांप्रदायिक हिंसा एक प्रकार की हिंसा है, जो किसी धर्म, पन्त या संप्रदाय विशेष के लोगों के बीच होती है। इसके अंतर्गत सभी प्रकार की हिंसा , झड़प व दंगे शामिल किये जाते हैं जो धार्मिक, पन्त या सामाजिक संप्रदाय के बीच होते हैं।
मधुर कपिला
मधुर कपिला (15 अप्रैल 1942 – 19 दिसम्बर 2021) भारतीय उपन्यासकार, पत्रकार, और हिन्दी साहित्य एवं कला की समीक्षक थीं।
कपिला का जन्म 15 अप्रैल 1942 को ब्रितानी भारत के पंजाब राज्य के जालंधर मे हुआ। उन्हें बचपन में हरबल्लभ संगीत सम्मेलन से हिन्दुस्तानी शास्त्रीय संगीत की शिक्षा आरम्भ की।
कपिला ने अपना लेखन कार्य 12 वर्ष की आयु में ही आरम्भ कर दिया था। उनका पहला उपन्यास "भटके नहीं" भारत के विभाजन एवं वर्ष 1947 में भारत की स्वतंत्रता के पश्चात के एक महिला के अनुभवों की कहानी है। उनका पत्रकार रमेश कपिला के साथ विवाह होने के पश्चात् वो वर्ष 1977 में चंडीगढ़ चली गयीं। इस समय वो कला-समालोचक के रूप में उभरी और स्वच्छंद पत्रकार के रूप में कई समाचार पत्रों एवं पत्रिकाओं के लिए लिखा। दैनिक ट्रिब्यून, दिनमान, पंजाब केसरी, जनसत्ता, हिन्दी हिन्दुस्तान और विभिन्न साहित्यिक पत्रिकाओं जैसे हंस, वर्तमान साहित्य, वागर्थ, नया ज्ञानोदय (भारतीय ज्ञानपीठ), दस्तक, इरावती, हरिगंधा, जागृति एवं अन्य में उनकी लघु कथायें व साहित्यिक स्तम्भ प्रकाशित हुये। इसमें उनका साप्ताहिक साहित्यिक अंक कला क्षेत्रय भी शामिल है जो दैनिक ट्रिब्यून में प्रकाशित हुआ और बाद में उनके पहले उपन्यास "सातवाँ स्वर" के नाम से प्रकाशित हुआ। बाद में एक साक्षात्कार में उन्होंने बताया कि हिन्दी लेखक और नाटककार भीष्म साहनी उनका पहला पत्रकारिता का कार्य था।
वह तीन दशकों से चंडीगढ़ संगीत नाटक अकादमी की सदस्य हैं। उनकी कहानियाँ पंजाब विश्वविद्यालय चंडीगढ़ और कुरुक्षेत्र विश्वविद्यालय में कई पीएचडी और एमफिल शोध का विषय रही हैं।
मधुर कपिला की पहली कहानी 1960 में वीर प्रताप (जालंधर की अखबार) में प्रकाशित की गयी थी। उस समय से उनके तीन उपन्यास प्रकाशित हुए – "भटके राही", "सातवाँ स्वर" और "सामने का आसमान"; और तीन लघु कहानी संग्रह – "बीचों बीच", "तब शायद" और "एक मुक़दमा और"।
2011 में मधुर कपिला को हिन्दी साहित्य में उत्कृष्ट योगदान के लिए चंडीगढ़ साहित्य अकादमी पुरस्कार प्रस्तुत किया गया।भारतीय साहित्य
हिंदी साहित्य
साहित्य अकादमी पुरस्कार
चान्द्रायण
चान्द्रायण एक प्राचीन भारतीय तप, व्रत अथवा अनुष्ठान था। पाणिनि ने इस तप का निर्देश किया है (अष्टाध्यायी ५/१/७२)। धर्मसूत्रादि में इसकी प्रशंसा में कहा गया है कि यह सभी पापों के नाश में समर्थ है। जब किसी पाप का कोई प्रायश्चित नहीं मिलता, तब चांद्रायण व्रत ही वहाँ अनुष्ठेय है (करना चाहिये)।
चन्द्र की ह्रासवृद्धि के अनुसार चान्द्रायण का अनुष्ठान किया जाता है। इस तप के नामकरण का कारण भी यही है (याज्ञवल्क्य स्मृति ३/३२३ की मिताक्षरा टीका)। इस व्रत के दो भेद हैं - यवमध्य और पिपीलिकामध्य। यवमध्य में शुक्ल पक्ष की प्रतिपदा को एक ग्रास का आहार, द्वितीया को दो ग्रास का, इस प्रकार क्रमश: बढ़ाते हुए पूर्णमासी को १५ ग्रास का आहार विहित है। उसके बाद कृष्णपक्ष की प्रतिपदा को १४ ग्रास, द्वितीया को १३ ग्रास, इस प्रकर क्रमश: घटाकर चतुर्दशी को एक ग्रास और अमावस्या को पूर्ण उपवास इस व्रत में निर्दिष्ट है। अल्पाहार और बीच में अधिक आहार करने में यवाकृति के साथ इसका सादृश्य होने से इसका यह नाम पड़ा। पिपीलिकामध्य कृष्णपक्ष की प्रतिपदा को १४ ग्रास ओर क्रमश: घटाकर कृष्ण चतुर्दशी को एक ग्रास और अमावास्या में पूर्ण उपवास, उसके बाद शुल्क प्रतिपदा को एक ग्रास, द्वितीया को दो ग्रास, इस प्रकार बढ़ाकर पूर्णमासी का १५ ग्रास इस पद्धति में अवधि के आरंभ तथा अंत में अधिक आहार और मध्य में अल्पाहार होने के कारण इसका पिपीलिका नाम सार्थक है।
एक मत के अनुसार चांद्रायण के पाँच भेद हैं- यवमध्य, पिपीलिकामध्य, यतिचांद्रायण, सर्वतोमुख और शिशुचांद्रायण। चांद्रायण में जो ग्रास (अन्नमुष्टि) लिया जाता है, उसके परिमाण के विषय में भी मतभेद है। निबन्धग्रंथों में व्रत और प्रायश्चित्त के विवरण में चान्द्रायण का विशद विवरण द्रष्टव्य है।
दक्षिण अफ्रीका महिला क्रिकेट टीम का बांग्लादेश दौरा 2017
दक्षिण अफ्रीकी महिलाओं वर्तमान में जनवरी 2017 में बांग्लादेश दौरा कर रहे हैं। इस दौरे में पांच महिलाओं की एक दिवसीय अंतरराष्ट्रीय (वूवनडे) की एक श्रृंखला के होते हैं। दक्षिण अफ्रीकी महिलाओं ने पहले तीन वूवनडे और चार महिलाओं के ट्वेंटी-20 अंतरराष्ट्रीय (वूटी20ई), लेकिन इस दौरे या तो बीसीबी या सीएसए से कोई आधिकारिक बयान के साथ छोड़ दिया गया था की श्रृंखला के लिए अक्टूबर 2015 में बांग्लादेश दौरे के लिए निर्धारित किए गए थे।
दक्षिण अफ्रीका महिलाओं श्रृंखला 4-1 से जीत ली।